Daniel Kubeš
Daniel Kubeš (Prag, 7. veljače 1978.) je bivši češki rukometaš i reprezentativac, aktualni izbornik reprezentacije Češke (zajedno s Janom Filipom) i trener njemačkog drugoligaša TV Emsdetten. 

Igračku karijeru započeo je u Dukli Prag, odakle je 2001. godine prešao u švedski HK Drott Halmstad. Nakon tri godine u Švedskoj, Kubeš prelazi u njemački TuS N-Lübbecke. U Njemačkoj će igrati do kraja svoje profesionalne karijere, igrajući za HSG Nordhorn, TBV Lemgo, THW Kiel i, posljednje, za MT Melsungen. 

Za češku reprezentaciju je nastupio 140 puta i postigao 210 golova. Umirovio se 2014. godine. Odmah po umirovljenju, imenovan je češkim izbornikom, zajedno s Janom Filipom, a iste godine dobio je i trenerski angažman u TV Emsdettenu. 

Češki rukometaši
Rukometni treneri
Biografije, Prag